Številka: 061-0014/2015-6

Datum: 25. 2. 2015

**Občina Kostanjevica na Krki**

**Ljubljanska cesta 7**

**8311 Kostanjevica na Krki**

**Zadeva: Kratko poročilo o delu Skupne občinske uprave na območju občine Kostanjevica na Krki za leto 2014**

Delo Skupne občinske uprave - Medobčinskega inšpektorata in redarstva občin Šentjernej, Škocjan, Šmarješke Toplice in Kostanjevice na Krki (v nadaljevanju: Medobčinski inšpektorat in redarstvo) je predstavljeno kot celota v predhodnem generalnem poročilu. V tem poročilu prikazujemo le podatke o delu za območje občine Kostanjevica na Krki.

**1. MEDOBČINSKI INŠPEKTORAT IN REDARSTVO KOT PREKRŠKOVNI ORGAN**

## 1. 1 PODATKI IZ Pn IN Odl VPISNIKOV

Na podlagi pridobljenih podatkov iz Pravilnika o obliki in vsebini vpisnikov in pomožnih knjig pri prekrškovnih organih (Uradni list RS, št. 33/2011 in 69/2013) podajamo naslednje ugotovitve o prekrškovnih postopkih organa, in sicer za občino Kostanjevica na Krki za leto 2014.

###### **Tabela 1: Prikaz podatkov iz Pn in Odl vpisnikov**

|  |  |
| --- | --- |
| **Parameter** | **Število** |
| Izdana obvestila o prekršku | 13 |
| Izdane zahteve drugim organom za posredovanje dokazov oziroma podatkov | 8 |
| Izdane odločb o prekršku | 11 |
| Izdani pozivi za plačilo sodne takse | 11 |
| Vložene zahteve za sodno varstvo | / |
| Izrek opomina | 11 |
| Izrek globe | / |
| **Skupaj število izdanih dokumentov v okviru vodenja postopkov o prekršku:** | **54** |

Vir: lasten

Kot je razvidno iz podatkov je inšpektorat v letu 2014 izdal 11 odločb o prekršku. Na področju cestne zakonodaje so bile ugotovljene kršitve z manjšo težo, zato je inšpektor ob upoštevanju teže prekrška in olajševalnih okoliščin v vseh 11 primerih izrekel opomin in kršiteljem izrekel le stroške postopka – sodno takso, s pozivi za plačilo sodne takse. Zahtev za sodno varstvo ni bilo vloženih. V prekrškovnih postopkih ni prišlo do odvzema predmeta.

Skupno je bilo v letu 2014 vodenih 23 postopkov o prekršku, od tega je bilo rešenih 12 postopkov, 7 postopkov iz leta 2013 in 5 postopkov iz leta 2014. Razlika 1 uvedenega postopka o prekršku iz leta 2012 in 10 uvedenih postopkov iz leta 2014, se prenese v leto 2015.

## 1. 2 PODATKI O GLOBAH IN SODNIH TAKSAH

##

## **Prometa (priliva) v letu 2014 iz naslova glob ni bilo. Prometa iz naslova sodnih taks je bilo v letu 2014 v višini 330,00 evrov (prostovoljno plačanih sodnih taks) in v višini 290,00 evrov (izterjanih sodnih taks), skupaj 620,00 evrov.**

Izrečenih glob v letu 2014 ni bilo. Izrečenih sodnih taks je bilo izrečenih v višini 390,00 eurov.

# 2. INŠPEKCIJSKO NADZORSTVO

Inšpekcijsko nadzorstvo se je izvajalo v skladu s Programom dela medobčinskega inšpektorata in redarstva občin Šentjernej, Škocjan, Šmarješke Toplice in Kostanjevica na Krki za leto 2014. Tako so se izvajali planirani (usmerjeni) pregledi po Programu dela za 2014 in izredni inšpekcijski pregledi (po prijavi), opravljali pa so se tudi kontrolni inšpekcijski pregledi v primerih naložene odprave nepravilnosti. Inšpektorat pa je izvajal tudi pogostokrat prisotnost na terenu, zaradi preventivnega delovanja s sprotnim opozarjanjem na predpisane obveznosti.

###### **Tabela 2: Prikaz podatkov inšpekcijskih postopkov**

|  |  |
| --- | --- |
| **Parameter** | **Število** |
| Skupaj število obravnavanih prijav v letu 2014 | 19 |
| Skupaj število obravnavanih inšpekcijskih postopkov v letu 2014 | 25 |
|  |  |
| Število opravljenih inšpekcijskih pregledov | 18 |
| Število opravljenih kontrolnih inšpekcijskih pregledov | 18 |
| **Skupaj število opravljenih pregledov:**  | **36** |
|  |  |
| Izdane odločbe | 2 |
| Izdana opozorila na zapisnik | / |
| Izdani sklepi | 1 |
| Izdana vabila na zaslišanja strankam, pričam | / |
| Uradni zaznamek  | 12 |
| Izdani zapisniki o inšpekcijskem pregledu | 9 |
| Izdani zapisniki o inšpekcijskem pregledu in odstopljen pristojni inšpekcijski službi | 1 |
| Izdani zapisniki o kontrolnem pregledu | 18 |
| Izdani zapisniki o zaslišanju strank, prič | / |
| Posredovanje zahteve drugim organom za posredovanje dokazov oziroma podatkov | 3 |
| **Skupaj število izdanih dokumentov v okviru vodenja inšpekcijskih postopkov:**  | **46** |
| Vir: lasten |  |
| **Tabela 3: Prikaz ostalih dokumentov, ki sodijo v druga dela inšpektorata** |
| **Parameter** | **Število** |
| Za občine in občane priprava dopisov, odgovorov | 55 |
| Priprava obrazcev za delo inšpektorata | 7 |
| **Skupaj število drugih dokumentov:**  | **62** |

Vir: lasten

Inšpektorat je v leto 2014 prenesel iz leta 2011 – 1 nerešeno prijavo in iz leta 2012 – 5 prijav, iz leta 2013 – 5 prijav, skupaj je bilo tako prenesenih 11 nerešenih prijav. V letu 2014 pa je bilo prejetih 8 novih prijav, kar pomeni za poročevalsko obdobje reševanje 19 prijav.

V okviru skupaj 19 nerešenih prijav, se je v letu 2014 nadaljevalo vodenje 1 inšpekcijskega postopka iz leta 2012, 18 postopkov iz leta 2013 in za prejete prijave v letu 2014 je bilo uvedenih 6 novih inšpekcijskih postopkov, tako je inšpektorat v letu 2014 obravnaval 25 inšpekcijskih postopkov.

V letu 2014 je inšpektorat rešil 1 inšpekcijski postopek iz leta 2012, 16 inšpekcijskih postopkov iz leta 2013 in 4 inšpekcijske postopke iz leta 2014, skupaj je tako zaključil 21 inšpekcijskih postopkov.

V okviru vodenja in reševanja inšpekcijskih postopkov je bila rešena 1 prijava iz leta 2012, 2 prijave iz leta 2013 in 4 prijave iz leta 2014.

V leto 2015 bo tako prenesena 1 nerešena prijava iz leta 2011, 4 nerešenih prijav iz leta 2012, 3 nerešenih prijav iz leta 2013 in 4 nerešene prijave iz leta 2014, skupaj 12 nerešenih prijav, v okviru katerih bo potrebno inšpekcijske postopke začeti ali jih nadaljevati, skupaj je takšnih 4 inšpekcijskih postopkov, ki so ostali nerešeni in se bodo nadaljevali v letu 2015, od tega 2 inšpekcijska postopka iz leta 2013 in 2 inšpekcijska postopka iz leta 2014.

**Prometa (priliva) iz naslova denarnih kazni v upravni izvršbi v letu 2014 ni bilo.**

 **Graf 1:**

Vir: lasten

**Vzroki za obstoj nerešenih zadeve so:**

- inšpektorica še ni začela reševati prijave,

- zadeva je že začeta, vendar še vedno v fazi reševanja,

- o zadevi je sicer že odločeno, pa se roki glede pritožbe še niso iztekli,

- izvršbe, ki se še niso začele oz. se še niso končale,

- zakonsko določena vprašanja (npr. predhodno vprašanje pri drugem organu..) ali

- organizacija dela, administracija….

#

# 3. UGOTOVITVE PRI DELU

Predstavljamo vam posamezne ugotovitve nadzora po posameznih področjih rešenih zadev.

V poročevalskem obdobju je bilo rešenih postopkov (skupaj inšpekcijski postopki in postopki o prekršku) na področju cest, takšnih je bilo skupaj rešenih 31 postopkov, kar predstavlja 94% od vseh rešenih postopkov in s področja komunalnih odpadkov 2 postopka, kar predstavlja 6% od vseh rešenih postopkov.

**Graf 2:**

 Vir: lasten

##

## 3. 1 OSTALE NALOGE

Poleg redarskega in inšpekcijskega nadzora smo izvajali še:

* sodelovanje v komisijah in delovnih skupinah s področja cest in prometa, kjer je izdajala soglasja za označitev sprejemljivih avtobusnih postajališč na vozišču,
* sodelovanje v komisiji s področja javne kanalizacije,
* sodelovanje v komisiji s področja romske tematike,
* priprava odgovorov in pojasnila s področja veljavne zakonodaje in problematike s področja našega dela,
* sodelovanje s policijo, komunalo, državnimi inšpekcijskimi službami in drugimi organi,
* sodelovanje v Regijski koordinaciji inšpekcij in redarstev samoupravnih lokalnih skupnosti za dolenjsko regijo, kateri predseduje inšpektorica,
* sodelovanje v Svetu za preventivo in vzgojo v cestnem prometu v Občini Šmarješke Toplice, kateremu predseduje inšpektorica ,
* sodelovanje v Društvu mestnih, občinskih in medobčinskih inšpektorjev in nadzornikov Slovenije,
* odgovarjali smo na vprašanja občanov,
* pripravljali članke za občinske časopise,
* sodelovanje z občinskimi upravami, …

#

# 4. ZAKLJUČEK

Na podlagi analize stanja ugotavljamo, da smo načrtovano delo, katero je bilo opredeljeno v Programu dela MIR za leto 2014, št. : 061-0006/2014-13 z dne 25. 2. 2014 uspešno realizirali. Še vedno se bodo dela opravljala v skladu s pojavom posamezne problematike.

Kot je razvidno iz predstavljenega, si zaposleni v organu prizadevamo, da izvajamo sistematičen nadzor nad čim več področjih, ki so v naši pristojnosti nadzora. Na podlagi analize stanja ugotavljamo, da smo načrtovano število inšpekcijskih pregledov za leto 2014 dosegli z načrtovanim planom.

Število inšpekcijskih postopkov in ter obseg področij nadzora se iz leta v leto povečuje. Prvenstveni cilj na področju delovanja inšpektorata pa ostaja, da se vsaj večina obravnavanih zadev, v okviru katerih postopki že potekajo, uspešno zaključi in se izdajo ustrezne odločbe. Kljub velikemu obsegu dela, pa si bomo na področju delovanja inšpektorata prizadevali, da bodo ukrepi, tako kot so bili do sedaj učinkoviti, kar se bo neposredno odražalo v okolju (npr., št. sanacij posegov v/na/ob ceste…) in posredno tudi v proračunih občin (npr. plačilo občinske takse, plačilo upravne takse zaradi pridobitve dovoljenj…).

V bodoče pa se bo usmerilo napore k vzpostavitvi delovanja redarske službe, da se bo konkretnejše izvajalo pooblastila po ZPrCP, ZCes-1 in ZJRM-1 in bomo tako z rednim nadzorom prometnih ureditev, katere bo izvajal redar prispevali k boljši prometni ureditvi in s tem posledično k večji prometni varnosti in bomo tako naše delovanje usmerili v aktivnosti, da bomo dosegali oziroma uresničevali cilje iz OPV-jev posameznih občin ustanoviteljic.

Gre pa opozoriti, da poleg kadrovske preobremenjenosti (administracije, veliko območje nadzora, veliko število prijav, s strani občanov in s strani občinskih uprav, …), pa delo še dodatno bremenijo novo sprejeti zakoni (ali spremenjeni obstoječi), ali na podlagi zakona sprejeti predpisi in uredbe, ki dajejo vedno večje pristojnosti neposredno občinskim inšpektorjem in redarjem.

Usmeritve, cilji in predlogi za leto 2015 so podani v Programu dela MIR za leto 2015. Ocenjujemo, da je naše delo na pravi poti, kar potrjujejo doseženi rezultati na terenu, kar se odraža tudi na pohvalah in zadovoljstvu občanov, vsaj tistih, ki želijo, da se nepravilnosti odpravijo. Na koncu pa le velja poudariti, da se določene nepravilnosti ne da opraviti le z inšpekcijskim nadzorom (gre za tiste nepravilnosti, ki se ne tičejo konkretno našega dela) in čez noč, ampak je potrebno veliko časa in sodelovanja z drugimi organi za razrešitev problemov.

Tudi v bodoče se bomo trudili, da bo inšpekcijski in redarski nadzor učinkovit. V enaki meri kot do sedaj bomo delovali z namenom zagotovitve spoštovanja pravnih predpisov in s tem zadovoljstva uporabnikov, zaposlenih in širše družbene skupnosti. Tudi v prihodnje bomo veliko pozornosti namenili osveščanju ljudi, komunikaciji z njimi in preventivnemu delovanju med njimi. Cilj inšpekcijskega in redarskega nadzora bo usmerjen predvsem k preprečevanju kršitev in k preprečevanju situacij, pri katerih lahko pride do pomanjkljivosti ali nepravilnosti, ki bi lahko imele škodljive posledice za ljudi, premoženje, skupnost, ali pa tudi samo povzročile nejevoljo občanov.

Poročilo pripravila:

 Judita Hvala

 inšpektorica III

Poslati:

* Občina Šentjernej, Prvomajska cesta 3a, 8310 Šentjernej – po e-pošti na e-naslova radko.luzar@sentjernej.si, tina.gazvoda@sentjernej.si in priporočeno,
* Občina Kostanjevica na Krki, Ljubljanska cesta 7, 8311 Kostanjevica na Krki – po e-pošti na e-naslova ladko.petretic@kostanjevica.si, judita.lajkovic@kostanjevica.si in priporočeno